**Národná rada Slovenskej republiky**

**IX. volebné obdobie**

*Návrh*

# ZÁKON

z ... 2024,

**ktorým sa mení a dopĺňa zákon č. 299/2020 Z. z. o poskytovaní dotácií v pôsobnosti Ministerstva kultúry Slovenskej republiky v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 299/2020 Z. z. o poskytovaní dotácií v pôsobnosti Ministerstva kultúry Slovenskej republiky v znení zákona č. 310/2021 Z. z., zákona č. 264/2022 Z. z. a zákona č. 196/2023 Z. z. sa mení a dopĺňa takto:

1. V § 2 sa odsek 1 dopĺňa písmenom h), ktoré znie:

,,h) podpora a rozvoj vzťahu k nehmotnému kultúrnemu dedičstvu.“.

2. V § 2 ods. 3 sa slová ,,sa využívajú“ nahrádzajú slovami ,,možno využiť“.

3. V § 5 ods. 1 sa za slovo ,,vyplnenú“ vkladajú slová ,,a zaregistrovanú“.

4. V § 6 ods. 2 sa slová ,,15 dní“ nahrádzajú slovami ,,sedem dní“.

5. V § 6 odsek 6 znie:

,,(6) Žiadosti na účel podľa § 2 ods. 1 písm. c) a e) až h) posudzuje a vyhodnocuje ministerstvo kultúry, ak to určí vo výzve, inak tieto žiadosti posudzuje a vyhodnocuje komisia.“.

6. Za § 13 sa vkladá § 13a, ktorý vrátane nadpisu znie:

„**§ 13a**

**Prechodné ustanovenie k úpravám účinným od 1. januára 2025**

Žiadosti na účel podľa § 2 ods. 1 písm. c) predložené na základe výzvy zverejnenej do 31. decembra 2024 posudzuje a vyhodnocuje ministerstvo kultúry.“.

**Čl. II**

Tento zákon nadobúda účinnosť 1. januára 2025.